It-Tlieta, 4 ta’ Frar 2014Data: It-Tlieta, 4 ta’ Frar 2014 Post: Sptar Mater Dei (South Auditorium)  Ħin: 12 p.m. L-ewwel attività mill-Kummissjoni Pastorali mal-Ħaddiema fil-Qasam tas-Saħħa ser issir għada, t-Tlieta, 4 ta’ Frar fl-Isptar Mater Dei (South Auditorium) f’nofsinhar. Il-forum, bit-tema “Il-Kura b’wiċċ uman: inħaddnu bl-imħabba l-valuri” ser jiġi indirizzat mill-Isqof ta’ Għawdex, Mons. Mario Grech. Il-professjonisti u l-ħaddiema li jaħdmu fil-qasam tal-kura tas-saħħa fl-isptarijiet, fid-djar tal-anzjani, fil-komunità u ċ-ċentri tas-saħħa ġew mistiedna jattendu. Din il-Kummissjoni tal-Knisja f’Malta tnediet fil-bidu ta’ din is-sena bl-iskop li tgħin fil-kura pastorali tal-professjonisti u l-ħaddiema fil-qasam tas-saħħa.